Rino Serra/Tèra mìa/09


Podèissa 
Podèissa la neuit solament 
Cadensà al passagi del vent, 
S-ciairime del cel ij senté
Al ragg del bel àster lusent.

Podèissa la neuit solament 
Da mi slontané le sgoment,
rené l'antich mè pioré
E l 'angossa che 'l cheur a arsent.

Podèissa la neuit solament 
Fé sì che speransa arnassent,
Blochèissa al mè cheur folairà
E vivèissa 'l di da inossent.

Podèissa la neuit solament
Dé arpòs al pensé che, sovent, 
Va perdense an còse passà S
ensa gòde dl'alba lusent.

Podèissa la neuit solament 
Prima 'd cede al di dsorestant 
Farfojé 'nt j'orije 'me 'l vent
Che 'l vive l'é sempe anciarmant.

(Gené 1995)

Rino Serra
Leteratura piemontèisa